google/wiki40b huggingface dataset:
Pagbomba sa Lungsod ng Zamboanga ng 2002

Oktubre 2

Isang bomba sa harap nang distrito nang Malagutay sa karaoke bar malapit sa depot armadong militar sa Zamboanga City ang pinatay nang isang Amerikanong Green Beret commando at tatlong sambayanang Pilipino.Hindi bababa sa 25 iba pang mga tao, isa sa kanila isa pang Amerikano tagamaneho nang tanke, ay nasugatan sa sabog.Tinitingnan nang mga imbestigador ang posibilidad nang pag-atake sa pagkamatay bilang isang mangangabayo nang isang motorsiklo kung saan ang mga eksplosibo ay hinukay kabilang ang mga nasawi. Sinabi nang isang taga-ulat nang paniktik sa militar na ang pag-atake ay itinanghal na isang "apat na tao na teritoryong teroristang lunsod" nang Abu Sayyaf, na nakaugnay sa al-Qaeda. Sinabi nang hepe nang Philippine National Police na si General Hermogenes Ebdane Jr. na ang drayber nang motorsiklo ay nakilala bilang isang miyembro nang Abu Sayyaf mula sa isang sketch batay sa mga account na mga saksi at nang katawan. Ayon sa pulisya, ang bomba na sumabog sa Malagutay ay tumitimbang na isang kilo at naglalaman nang "brownish" na eksplosibo na maaaring pinaghalong pulbura at TNT.

Oktubre 17

Dalawang bomba nang TNT ang sumabog sa pagitan noong tanghali sa loob nang isang shopping center sa komersyal na distrito sa Zamboanga City, nang ang pinaka-abala sa mall, ang pagpatay nang hindi kukulangin sa pitong at sugat sa halos 150 katao. Ang dalawang department store ay nagapi sa pag-atake. Ang unang pagbagsak ay naganap sa 11:30 a.m. sa department store ng Shop-o-Rama at sinundan nang kalahating oras sa paglaon sa isang pangalawang pagsabog sa katabi nang tindahan ng Shoppers Central.  Ang Punong Pulisya na si Mario Yanga ay nagsabi na ang mga bomba ay idineposito sa mga counter kung saan iniiwan nang mga mamimili ang mga pakete habang papasok sila. Ang mga pagsabog ay naganap habang ang mga seremonya ay ginaganap sa lungsod upang ibigay ang utos nang Southern Command nang militar mula kay Lt. Gen. Ernesto Carolina kay Lt. Gen. Narciso Abaya.  Kasunod nang mga pagsabog, ang mga pulis, pulisya sa Zamboanga ay nagpatalsik nang limang mga kahina-hinalang pakete, gayunpaman sa karagdagang pagsusuri na hindi naglalaman nang mga eksplosibo.

Oktubre 21

Isang Philippine Marine guarding ang simbahan ay pinatay at 18 iba pa ang nasugatan matapos ang isang bomba, na inilagay sa kaliwang bag sa tindahan nang kandila, sumabog sa Fort Pilar, isang Katolikong dambana sa Zamboanga City.

Mga perpetrator

Ilang oras bago ang pagsabog noong Oktubre 21, nahuli nang pulisya sa Maynila ang isang lalaki na kanilang sinabi na isang senior na miyembro nang grupo nang extremist na Muslim, Abu Sayyaf, na pinaghihinalaang nagpahiwatig nang mga naunang pagbomba. Ang pulisya ay naaresto nang limang iba pa na mga suspek sa ika-22. Noong Nobyembre 15, naaresto si Abdulmukim Edris, na may isang milyong piso sa kanyang ulo, ay naaresto sa Pasay City matapos ang pagbigay nang 11 na warrant nang pag-aresto nang regional trial court sa Isabela, Basilan para sa isang nakapirming mga kaso nang kriminal, kabilang ang pagpatay at pagkidnap para sa pagtubos. Si Edris ay na-tag na bilang mastermind noong Oktubre 17 na pambobomba.
Price Discrimination

Diskriminasyon sa Presyo
Nagkakaroon ng diskriminasyon sa presyo kapag iba’t iba and palabis ng mga presyo at gastos (price-cost margins) sa iba’t ibang mamimili. Ang diskriminasyon sa presyo ay maaaring gawing estratehiya sa negosyo ng mga magtitinda.
1373 Cincinnati

Ang 1373 Cincinnati ay isang planetang hindi pangunahin.
Palay

Ang palay (genus Oryza) ay isang halaman sa pamilya ng mga damo na isang pangunahing pinagkukunan ng pagkain ng mahigit sa kalahati ng populasyon ng tao sa buong mundo. Nababagay ang pagbubungkal ng palay sa mga bansang may mababang gastusin sa paggawa at maraming presipitasyon, dahil nangangailangan ito ng labis na paggawa at maraming tubig para sa irigasyon. Bagaman, maaaring tumubo kahit saan, kahit sa tabi ng matarik na burol. Ang palay ang ikatlong pinakamalaking pananim, pagkatapos ng mais at trigo. Kahit na tubo ito sa Timog Asya at ilang bahagi ng Aprika, naging karaniwan na sa maraming kultura ang pagkalakal at eksportasyon nito sa mga nakalipas na mga dantaon.Ito ay natuklasan sa India.
Tinatawag itong palay kapag tumutukoy sa halaman at di pa nakiskis, bigas kapag nakiskis na, at kanin kapag naluto na at naging pagkain.
Sayako Ito

Si Sayako Ito (伊東 紗冶子 Itō Sayako, ipinanganak 15 Enero 1994) ay isang mamamahayag at tarento mula sa bansang Hapon.  Siya ay kinakatawan ng Cent Force.  Ipinanganak siya sa Prepektura ng Osaka at siya ay pangalawa sa tatlong magkakapatid na babae.
Lingguwistikang pang-antropolohiya

Ang lingguwistikang pang-antropolohiya o lingguwistikang antropolohikal (Ingles: anthropological linguistics) ay ang pag-aaral ng ugnayan na nasa pagitan ng wika at kultura at ang ugnayan sa pagitan ng biyolohiyang pantao, pagtalos at wika. Malakas nitong napapatungan ang larangan ng antropolohiyang lingguwistika, na sangay ng antropolohiya na nagsasagawa ng pag-aaral ng mga tao sa pamamagitan ng mga wikang ginagamit nila. Anumang ang maging tawag sa larangang ito, ang larangan ay nagkaroon ng isang malaking impluwensiya sa mga pag-aaral ng mga pook na katulad ng persepsiyong biswal (natatangi na ang sa kulay) at demokrasyang biyorehiyonal, na kapwa nakatuon sa pagkakaiba na nagawa sa mga wika hinggil sa pag-unawa ng mga kapaligiran.
Ang kumbensiyonal o makatradisyong lingguwistikang antropolohikal o kaya ang antropolohiyang lingguwistika ay mayroon ding mga implikasyon o epekto sa sosyolohiya at organisasyon ng sarili (pagsasaayos ng sarili) ng mga tao. Ang pag-aaral sa mga taong Penan, halimbawa, ay naglantad ng ang kanilang wika ay gumagamit ng anim na magkakaiba at bukod na mga salita na ang pinaka mahusay na salinwika ay katumbas ng "tayo" o "kami". Pinag-aaralan ng lingguwistikang pang-antropolohiya ang mga kaibahang ito, at iniuugnay ang mga ito sa mga uri ng lipunan at sa talagang pangkatawan na adaptasyon (pakikibagay) sa mga pandama, na kapantay ng pag-aaral nito ng mga pagkakaiba na ginawa sa mga wika na patungkol sa mga kulay ng bahaghari: ang pagkakita ng gawi na tumaas ang pagiging sari-sari ng mga kataga bilang katibayan na mayroong mga pagkakaiba na dapat gawin ng mga katawan nasa kapaligirang ito, na humahantong sa nakalagak na kaalaman at marahil ng isang nakalagak na etika, na ang pinal o panghuling katibayan ay ang may pagkakaibang mga pangkat ng mga kataga na ginagamit upang ipahiwatig ang mga salitang "kami" o "tayo".
Shogi

Ang Shogi (将棋 shōgi, ahedres ng mga heneral) ay tinatawag ding ahedres na Hapones o ahedres ng Hapon. Isa itong larong may tablang inilalatag na pandalawang mga manlalaro na nasa katulad na pamilya ng pandaigdigang ahedres, at ng Intsik na Xiangqi. Ang Shogi ay ang pinakapopular sa isang mag-anak ng mga kahalintulad o baryante ng ahedres, at ito ay katutubo sa bansang Hapon. Ang Shōgi ay nangangahulugang laro ng mga heneral sa ibabaw ng tabla (na ang shō ay "heneral" at ang gi ay "boardgame"), kung kaya't tinatawag din itong laro ng mga heneral. Noong mga unang kapanahunan, ang shogi ay isinusulat bilang 象棋 (katulad ng Xiangqi, "ahedres ng elepante").
Ang pinakamaagang mga ninuno ng laro, na kung tawagin ay chaturanga, ay nagmula sa India noong ika-6 na daantaon AD, at lumaganap ito mula sa Tsina papunta sa Hapon, kung saan nagbinhi ito ng ilang bilang ng mga kahalintulad na laro. Sa kasalukuyang anyo nito, ang Shogi ay nilalaro na mula pa noong ika-16 daantaon, habang ang tuwirang ninuno na wala ang tinatawag na drop rule o "patakaran sa paghulog o pagbagsak" ay naitala mula 1210 sa isang kasulatang pangkasaysayan na pinamagatang Nichūreki, na isang na-edit na kopya ng Shōchūreki at Kaichūreki mula sa kahulihan ng panahon ng Heian (~1120).
Vilyuysk

Kasaysayan

Ang unang pampalagiang pamayanan sa sityo ng kasalukuyang lungsod ay isang pantaglamig na pamayanan ng mga Cossack na itinatag noong 1634 bilang Tyukanskoye o Verkhnevilyuyskoye.
Ipinatapon sa lugar ang mga kasapi ng isang himagsikan ng mga magbubukid na pinangunahan ni Yemelyan Pugachev noong dekada-1770. Sila ang nagtayo ng bagong bayan ng Olensk noong 1783. Hinango ang pangalan mula sa salitang Ruso na "олень" (olen) na nagngangahulugang "stag", na makikita pa rin sa mga sagisag ng lungsod. Binago ito sa Vilyuysk noong 1821, mula sa ilog na kinatatayuan nito.
Aladdin

Si Aladdin (Arabe: علاء الدين‎, ʻAlāʼ ad-Dīn, IPA: [ʕalaːʔ adˈdiːn]; meaning, "glory of religion") o Aladino ay isang tauhan at pamagat ng kuwentong bayan mula sa Gitnang Silangan. Bilang kuwento, isa itong bahagi ng Ang Aklat ng Isang Libo't Isang Gabi (Mga Gabing Arabo), at isa sa pinakatanyag, bagaman idinagdag lamang ito sa kalipunang ito ni Antoine Galland. Ang kuwento hinggil kay Aladdin ay pinamagatang Si Aladino at ang Mahiwagang Lampara.

Kuwento

Ang lalaking si Aladdin na nasa kaniyang kabataan ay sinabihan ng isang salamangkero (madyikero) na kuhanin ang isang lampara ng langis magmula sa isang yungib. Nakuha ni Aladdin ang lampara, subalit tinangka ng salamangkero na linlangin si Aladdin. Kung kaya't itinabi ni Aladdin ang lampara para sa kaniyang sarili. Nalaman ni Aladdin na mayroong isang djinn (Genie) sa loob ng lampara. Matutupad ng djinn ang bawat isang kahilingan ng may-ari ng lampara. Sa pamamagitan ng tulong ng djinn, yumaman at naging makapangyarihan si Aladdin, at napakasalan niya ang isang prinsesa. Nagbalik ang salamangkero at nalinlang nito ang asawa ni Aladdin upang maibigay sa kaniya ang lampara. Nalaman ni Aladdin na mayroon ding isang djinn sa loob ng isang singsing na pag-aari niya. Ang djinn ng singsing ang tumulong kay Aladdin upang magapi ang salamangkero, upang maibalik ang mahiwagang lampara, at upang masagip ang kaniyang asawa.
Al-Imam Muhammad ibn Saud Islamic University

Ang Imam Muhammad ibn Saud Islamic University (Arabe: جامعة الإمام محمد بن سعود الإسلامية‎) sa Riyadh, Saudi Arabia, ay itinatag noong 1953. Noong 1974, nabigyan ito ng katayuang unibersidad sa pamamagitan ng isang kautusan ng hari. Ang unibersidad ay may 10 fakultad. Sa kasalukuyan ay meron itong higit sa 24,000 mag-aaral at 1,300 guro. Mayroon itong mga institutong Islamiko sa mga pangunahing lungsod ng Saudi Arabia, Indonesia, Djibouti at Hapon. Ang isa sa mga pinakamahalagang layunin ng unibersidad ay ang pagtaguyod sa pagsasalin at paglilimbag. Bukod dito, nakamit ng unibersidad ang mga layunin nitong may kinalaman sa Islamikong Shari'a.
Katolisismo sa Hilagang Korea

Ang Simbahang Katoliko sa Hilagang Korea ay bahagi ng malaking katawan ng Simbahang Katoliko, sa ilalim ng pamumunong espiritwal ng Santo Papa.
Tinatayang mayroon na lamang 3,000 Katoliko sa Hilagang Korea, kumpara sa higit 55,000 matapos ang kalayaan mula sa Hapon noong 1945. Ang simbahan ng Changchung sa Pyongyang ang tanging simbahan ng Katoliko sa naturang bansa. Karamihan sa mga Katoliko ay ipinagpapatuloy na lamang ang pagsamba sa pamamagitan ng home worship services.
Yu-Gi-Oh! The Movie: Pyramid of Light

Kuwento

Si Anubis, isang Panginoon ng mga Patay ng lumang Ehipto, na natalo ng ikalawang personalidad ni Yugi noong mga nakaraang siglo, at gusto ni Anubis na maghiganti kay Yuugi para masakop ang mundo.
Pundya

Ang pundya o puklo (Ingles: crotch, crutch) ay ang anggulong nasa pagitan ng dalawang mga sanga ng katawan ng anumang bagay; o kaya ay nasa pagitan ng isang sanga at ng isang punong katawan; o kaya ay ang pagsasanga o lugar na pinagsangahan, natatangi na ang lugar kung saan dumurugtong o sumusugpong ang mga binti, mga biyas, mga hita, o, sa pangkabuoan, ng mga paa, sa punong katawan ng katawan ng tao.
Ang katagang pundya ay maaaring gamitin sa paglalarawan sa rehiyon ng isang bagay na kung tawagin ay punong katawan, kung saan nagsasanga o nahahati ito upang maging dalawa o mahigit pang mga sanga. Ang mga bagay na tinutukoy dito na maaaring may punong katawan na nagsasanga-sanga ay ang mga puno, mga hayop (upang maging mga pata), mga gusali, at mga diyagrama ng mga kurdon ng kuryente, at iba pa.
Sa mga tao, ang pundya o puklo ay tumutukoy sa ilalim ng balakang ng tao, ang rehiyon sa katawan ng tao kung saan sumasanib ang binti ng tao sa torso, at kadalasang isinasaalang-alang na kinabibilangan ng singit at ng mga henitalya.
Sa pananamit, ang pundya ay ang pook ng isang paris ng mga pantalon o mga salawal kung saan nagsasanib o nagsasalubong ang mga binti. Ang ilalim ng pundya ang naghuhubog sa isang dulo ng tahi na tinatawag sa Ingles bilang inseam.

Etimolohiya

Ang salitang Ingles na crotch ay hinango magmula sa crutch; una itong ginamit noong 1539 bilang isang patpat na may sanga o nagsanga na ginamit bilang isang kasangkapang pambukid.
Nyoy Volante

Si Nyoy Volante ay isang mang aawit sa Pilipinas.
Estasyong daangbakal ng Polangui

Kasaysayan

Binuksan ang estasyong Polangui noong Nobyembre 1914 bilang bahagi ng Linyang Dibisyon ng Legazpi. Muling itinayo ang gusali ng estasyon at muling binuksan noong Setyembre 18, 2015.
Michael Copper

Si Michael Copper ay isang kilalang artista sa sining ng Pelikula at Telebisyon.
Panay

Kasaysayan

Bago ang 1212, ang Panay ay tinawag na Simsiman. Ang komunidad ay matatagpuan sa baybayin ng ilog Ulian at naidugtong ng isang sapa. Ang sapa ay nagbigay ng asin sa mga taong Ati pati na rin sa mga hayop na humihimod ng asin palabas ng maalat na tubig. Nagmula sa salitang-ugat na "simsim," ang simsimin ay nangangahulugan ng pagdila sa isang bagay upang kumain o uminom, ang lugar ay tinawag na Simsiman.
Dating sentro ng sinaunang Kompederasyon ng Madja-as—ang pinakaunang estado sa Pilipinas sa rehiyon ng Kabisayaan bago dumating ang mga Kastila, at ang ikalawang kolonya ng Srivijaya sa Kapuluan ng Pilipinas, sunod sa Kapuluan ng Sulu. Itinatag ito ng siyam na rebeldeng datu na may kaugnayan sa korte ng Brunei, na napilitang lisanin ang bansa dahil sa pagkapoot sa namumunong Rajah noon. Ang mga datu, kabilang ang kanilang mga asawa at anak, kasama rin ang ilang mga tapat na alipin at tagasunod ay palihim na inalalayan makaalis ng Punong Ministro ng Rajah, na si Datu Puti. Ayon sa mga alamat ang pangalanng Rajah ay Makatunao.
Mangangaso ng gantimpala

Ang isang nangangaso ng gantimpala(Ingles: bounty hunter) ay bumibihag ng mga pugante para sa isang pansalaping gantimpala(bounty). Ang isa sa pinakakilalang mangangaso ng gantimpala si Duane Chapman ng seryeng pantelebisyon sa Estados Unidos na Dog the Bounty Hunter.
1235 Schorria

Ang 1235 Schorria ay isang planetang hindi pangunahin.
Trangkasong baboy

Ang trangkaso ng baboy (Sa Ingles: swine flu, hog flu, swine influenza at pig flu) ay tumutukoy sa isang trangkaso na dulot ng mga strain ng bayrus ng trangkaso na tinatawag na swine influenza virus (SIV). Ito ay karaniwang inaapektuhan (endemiko) sa mga baboy. Sa taong 2009 ang mga strain na ito ay matatagpuan sa Trangkasong C bayrus at sa mga subtipo Trangkasong A bayrus na tinatawag na H1N1, H1N2, H3N1, H3N2, at H2N3. Ang trangkaso ng baboy ay makikita sa gitnang kanlurang Estados Unidos, Mehiko, Canada, Timog Amerika, Europa (kasama dito ang United Kingdom, Sweden at Italya), Tsina, Taiwan, Hapon at iba pang bahagi ng Silangang Asia.
Kuwentong Talentado

Ang Kuwentong Talentado ay isang palabas sa telebisyon sa Pilipinas ng TV-5 / Associated Broadcasting Company.
Mga wikang Sino-Tibetano

Kasaysayan

Unang iminungkahi ang ugnayang henetiko sa Tsino, Tibetano, Birmano (Burman) at iba pang mga wika noong sibol ng ika-19 na siglo, at malawakan na ngayon tinaggap. Ang pangunahing pagtuon sa mga wika ng sibilisasyon na mayroong mahabang nakagisnang pang-literaryo ay napalawak, upang maisama ang mga di-gaanong malawak na sinasalitang mga wika, kung saan ang mangilan-ngilan ay ngayon-ngayon lang, o hindi pa kailan man naisulat. Ganoon pa man, ang muling pagsasabuong panibago o rekonstruksyon ng naturang pamilya ay higit na di-gaanong napalawig kaysa sa mga pamilyang wika na katulad ng mga wikang Indo-Europeo o Austro-Asyatiko. Naisama sa naging suliranin ang napakalaking pagkakaiba-iba o dibersidad ng mga wika, ang kawalan o kakulangan ng impleksyon sa karamihan ng mga iyon, at ang mga naging kinalabasan ng ugnayang pangwika (language contact). Sa karagdagan, marami sa mga maliliit na wikang sinasalita sa mga mabubundok na lugar na halos mahirap maabot, kadalasang sila ang mga pook na panghangganang maselan.

Madla at mga wika

Walang pagkakaisang pang-etniko ang nairal sa madlang tagapagsalita ng Sino-Tibetano. Ang mayroong pinakamaraming bilang ay ang Tsinong Han, na mayrong halos 1.3 bilyon. Nagsasalita rin ng Tsino ang mga Hui ngunit opisyal na inihanay ng pamahalaang Tsino bilang naiiba sa diwa ng pangkat-etniko. Ang higit na maraming bilang ng tao na mananalita ng Sino-Tibetano ay ang mga Birmano (42 milyon), Yi (Lolo) (7 milyon), Tibetano (6 milyon), Karen (5 milyon), Tripuri (1.3 milyon), Meithei (1.5 milyon), Naga (1.2 milyon), Tamang (1.1 milyon), Chin (Kuki, 1.1 milyon), Newar (1 milyon), Bodo (2.2 milyon), at Kachin (1 milyon).
Field (pisika)

Sa pisika, ang isang field ay isang pisikal na kantidad na kaugnay ng bawat punto ng espasyo-oras. Ang isang field ay maaaring uriin bilang isang skalar na field, bektor na field, spinor na field, o isang tensor na field ayon sa kung ang halaga ng field sa bawat punto ay isang skalar na isang bektor, spinor(e.g. elektron na Dirac) o sa mas pangkalahatan ay isang tensor. Halimbawa, ang Newtonian na grabitasyonal na field ay isang bektor na field: ang tumutukoy ng halaga nito sa isang punto sa espasyo-oras  ay nangangailangan ng tatlong mga bilang, na mga bahagi ng grabitasyonal na field bektor sa puntong iyon. Sa karagdagan. sa bawat kategorya(skalar, bektor, tensor), ang isang field ay maaaring klasikong field o isang quantum na field depende sa kung ito ay inilalarawan ng mga bilang o mga operador na quantum. 
Ang isang field ay maaaring isipin na lumalawig sa buong espasyo. Sa kasanayan, ang lakas ng bawat alam na field ay natagpuan nababawasn hanggang sa puntong hindi na ito matukoy. Halimbawa, sa batas ng unibersal na grabitasyon ni Newton, ang lakas ng grabitasyonal na field ay kabaligtarang proporsiyonal sa kwadrado ng distansiya sa mula sa naaakit na bagay. Kaya ang grabitasyonal na field ng mundo ay mabilis na nagiging hindi matukoy sa mga kosmikong skala.
Ang paglalarawan ng field bilang mga "bilang sa espasyo" ay hindi dapat malihis sa ideya na ito ay mayroong pisikal na realidad. "Ito ay umookupa ng espasyo. Ito ay naglalaman ng enerhiya. Ang presensiya nito ay nag-aalis ng totoong vacuum.” Ang vacumm ay malaya sa materya ngunit hindi malaya sa field. Ang field ay lumilikha ng "kondisyon sa espasyo"  upang kung maglalagay tayo dito ng partikulo, ito ay makakaramdan ng pwersa.  
Kung ang isang elektrikal na karga ay ginalaw, ang mga epekto sa ibang karga ay hindi lumilitaw ng sabay. Ang unang karga ay makakaramdan ng reaksiyong pwersa, dadampot ng momentum ngunit ang ikalawang karga ay walang mararamdaman hanggang sa ang impluwensiya na tumatakbo sa bilis ng liwanag ay umabot dito at magbigay rito ng momentum. Nasaan ang momentum bago ang ikalawang karga ay gumalaw?" Sa pamamagitan ng batas ng konserbasyon ng momentum, ito ay dapat nasa isang lugar. Natagpuan ng mga pisiko na may "dakilang paggamit para sa pagisiyasat ng mga pwersa" na isipin itong nasa field. 
Ang pagiging magagamit nito ay nagdulot sa mga pisikong maniwala na ang mga elektromagnetikong field ay aktuwal na umiiral na gumagawa sa konseptong field na isang sumusuportang paradaym ng kabuuang edipisyon ng modernong pisika. Sa pagkakasabi nito, sina John Wheeler at Richard Feynman ay nagsaalang alang ng konseptong pre-field(bago ang field) ng aksiyon sa distansiya(bagaman kanilang ipinagpaliban ito dahil sa patuloy na paggamit ng konseptong field para sa pagsasaliksik ng pangkalahatang relatibidad at quantum na elektrodinamika.)
Bansang maunlad

Ang bansang maunlad (Ingles: developed country) ay isang bansang may mataas na antas ng kaunlaran, ayon sa ilang mga kategorya o pamantayan. Kung anong kategorya, at kung anong mga bansa ang maiuuri bilang maunlad na, ay isang paksang maaaring pagtalunan. Ayon sa Pandaigdigang Pondong Pananalapi, ang masusulong na mga ekonomiiya ay binubuo ng 65.8% ng pandaigdigang nominal na GDP at 52.1% ng pandaigdigang GDP (PPP) noong 2010. Ang mga bansang hindi tumutugma sa ganyang mga kahulugan ay itinuturing bilang mga bansang umuunlad, paunlad o bansang hindi maunlad.
Tsurugi, Tokushima

Ang Tsurugi ay isang bayan sa Tokushima, bansang Hapon.
Seth Jalosjos

Si Seth Jalosjos ay isang politiko sa Pilipinas.
Hinulugang Taktak

Ang Hinulugang Taktak ay isang talon sa Pilipinas na matatagpuan sa lalawigan ng Rizal sa pulo ng Luzon. Binansagang isang Pambansang Liwasan ang napapalibutang lugar ng talon sa ilalim ng pangangasiwa ng Kagawaran ng Kapaligiran at Likas na Yaman (DENR), Pamahalaang Lalawigan ng Rizal at Pamahalaang Panglungsod ng Antipolo. Isa ang talon sa dalawang pinakapopular na lugar na panturismo sa Lungsod ng Antipolo, and kabisera ng Rizal, kasabay ng Katedral ng Antipolo. Noong 1990, inihayag bilang isang Pambansang Dambanang Makasaysayan ang Hinulugang Taktak sa pagpasa ng Batas Republika Blg. 6964. Noong 2000, idineklara ang Hinulugang Taktak bilang isa sa mga protektadong tanawain ng Pilipinas alinsunod sa Batas Republika Blg. 7586.
Ang tubig ng talon ay madumi at hindi na angkop para paliguan Ngunit marami sa Lokal at Pambansang Pamahalaan ay kumikilos para mailigtas ang natural nitong kagandahan at sinisikap para mapangalagaan ang itaas na bahagi nito para gawing liwasan,at hindi para maabuso at pagtapunan ng dumi.
Guiyang

Ang Lungsod ng Guiyang ay isang lungsod sa probinsiya ng Guizhou , sa bansang Tsina.
21 Lutetia

Ang 21 Lutetia ay isang planetang hindi pangunahin.
Skorpio Records

Ang Skorpio Records ay itinatag noong 1971. Kaunti lamang ang kanilang mga talento subalit marami rin silang pinasakit na awitin.
Janet Basco

Si Janet Basco ay isang mang-aawit sa Pilipinas.
José Nepomuceno

Talambuhay

Siya ay tinaguriang Ama ng Pelikulang Pilipino sapagkat siya ang kauna-unahang prodyuser ng mga pelikulang Tagalog.
Prinsipyo ni Bernoulli

Ang prinsipyo ni Bernoulli, na nakikilala rin bilang alituntunin ni Bernoulli o tuntunin ni Bernoulli, ay isang diwa sa dinamika ng likido. Sinasabi ng konseptong ito na kapag ang isang hindi napipiga na likido ay gumagalaw na dumaraan sa iba't ibang mga sukat ng tubo, nababago ang tulin ng likido. Ang pagbabagong ito sa belosidad ay tinatawag na "akselerasyon" o "pagbilis". Ipinakita ni Isaac Newton na nagaganap lamang ang akselerasyon sa pamamagitan ng isang aksiyon ng isang puwersa. Kapag ang isang puwersa ay kumilos sa ibabaw ng isang pook, tinatawag itong "presyon". Kung kaya't ang anumang pagbabago sa bilis ng isang likido ay dapat na tugmaan ng isang pagbabago sa presyon (puwersa). Nakita ni Bernoulli na ang tulin ng daloy ay tumataas sa loob ng isang mas maliit na bahagi ng tubi habang ang presyon na nasa gilid ng mas maliit na tubo ay bumababa.
Sa kapayakan, ang prinsipyo ni Bernoulli ay nagsasabi na kapag tumataas ang tulin ng likido, bumababa naman ang presyon. Ang larawang nasa kanan ay nagpapakita ng pangyayaring ito. Ang hangin na nasa malapad na bahagi ng tubo ay mayroong mas mataas na presyong estatiko kaysa sa makitid na bahagi. Para sa isang tuluy-tuloy na agos, ang dami ng likidong pumapasok sa tubo ay dapat na tumumbas sa dami na natatanggal mula sa tubo, kung kaya't ang bilis ng likido na nasa payat na bahagi ay dapat na tumaas. 
Ang buong bersiyon ng prinsipyo ni Bernoulli ay kinabibilangan kapwa ng gawain na isinasagawa ng presyon at ng mga pagbabago sa enerhiyang potensiyal mula sa mga pagbabago sa taas. Sa ganitong anyo, sinasabi ng prinsipyo na ang suma o kabuoan ng presyon, enerhiyang kinetiko, at enerhiyang potensiyal ay hindi nagpapabagu-bago (palaging ganoon). Subalit, hindi isinasaalang-alang ni Bernoulli ang biskosidad (kalaputan o kalagkitan) o ang kompresibilidad (pagkanapipiga).
Ang prinsipyo ni Bernoulli ay mailalapat sa sari-saring mga uri ng daloy ng likido, na kinalabasan ng kinikilala bilang ekwasyon ni Bernoulli. Ang prinsipyo ni Bernoulli ay ipinangalan batay kay Daniel Bernoulli isang Suwisong dalub-agham na naglathala ng kaniyang prinsipyo sa aklat niyang Hydrodynamica noong 1738.
185 Eunike

Ang 185 Eunike ay isang planetang hindi pangunahin.